
МЕМОРАНДУМ (СТАТУТ)
ЗА СЪЗДАВАНЕ НА РЕГИОНАЛНА МРЕЖА ЗА СОЦИАЛНА КОХЕЗИЯ


[bookmark: _GoBack]I. ОБЩИ ПОЛОЖЕНИЯ

Статут
Чл. 1. Регионалната мрежа за социална кохезия е неформално обединение на юридически и физически лица и други структури, работещи в сферата на социалните услуги в трансграничния регион, обхващащ области Видин, Монтана, Враца, Плевен, Велико Търново, Русе, Силистра и Добрич в Република България и Мехединци, Долж, Олт, Телеорман, Гюргево, Калараш и Констанца в Република Румъния.

Определяне на дейността
Чл. 2. (1) Мисия: Чрез трансгранично консолидиране на ресурси, изграждане на капацитет и публично-частно партньорство да се постигане по-висока ефективност на социалните услуги за хората в българо-румънския граничен район, изложени на риск от бедност или социално изключване. 
(2) Цели на мрежата са:
1. Насърчаване на трансграничното сътрудничество за развитие на местни, регионални и национални социални политики, оговарящи на европейските стандарти в сферата на социалните услуги.
2.  Стимулиране на професионалното развитие на тези, които работят или са активни в областта на  социалните услуги.
3. Подобряване на капацитета на организациите, работещи в сферата на социалните услуги.
4. Осигуряване и подобряване на качеството на социалните услуги.
5. Развитие на трансгранична система за социално включване.
(3) Задачи:
1. Да разработва, реализира и координира програми и проекти за развитие чрез своите членове.
2. Да координира осъществяване на съвместни изследвания, проучвания, обучения и анализи.
3. Да осигурява информационни и консултационни дейности на организациите в сектора на социалните услуги в двете страни.
4. Да разработва и прилага съвременни инструменти и методи за професионално развитие на социалните работници.
5. Да организира обмяна на опит и добри практики в областта на социалните услуги.
6. Да си сътрудничи с други институции и организации на местно, национално, регионално и Европейско ниво при осъществяване на целите си.

Средства за постигане на целите на мрежата
Чл. 3. Мрежата може да развива всички незабранени от закона дейности, осъществяващи целите и задачите й, в това число: организиране на семинари, конференции, кръгли маси, консултации, състезания, изложби и др.под.; поддържане на бази-данни за организации и добри практики; издателска дейност; информационни услуги; осъществяване на контакти и сдружаване със сродни мрежи и организации.

II. ЧЛЕНСТВО

Членски права и задължения
Чл. 4. (1) Членуването в мрежата е доброволно. Член на мрежата може да бъде всяко юридическо или физическо лице или неформална структура, което споделя целите й и средствата за тяхното постигане и изпълнява този Меморандум (Статут).
(2) Всеки член на мрежата има следните права и задължения:
1. да участвува в дейността на мрежата;
2. да бъде избиран за Координираща организация (важи само за юридическите лица);
3. да осъществява контрол върху работата на Координиращата организация;
4. да бъде информиран за дейността на мрежата.
5. да спазва Меморандума (Статута) на мрежата и да работи за постигане на нейните цели.
(3) Членството се прекратява:
1. с едностранно волеизявление до Координиращата организация;
2. с прекратяването на юридическото лице или неформалната структура или със смъртта на физическото лице - членове на мрежата;
3. при отпадане. Отпадането на членство е налице, когато има системно неучастие в дейността на мрежата. 

III. ФИНАНСИРАНЕ НА ДЕЙНОСТТА

Източници на средства на мрежата
Чл. 5. Дейността на мрежата се осигурява преимуществено чрез проектно финансиране на инициативи на нейните членове. 

IV. УПРАВЛЕНИЕ

Органи за управление на мрежата
Чл. 6. Органите за управление на мрежата са Общото събрание и Координираща организация.

Общо събрание
Чл. 7. (1) Общото събрание е висшия орган на управление на мрежата. В него участват всички нейни членове, чрез упълномощени представители. 
(1) Общото събрание:
1. изменя и допълва Меморандума (Статута);
2. приема други вътрешни актове;
3. избира и освобождава Координиращата организация;
4. взема решение за преобразуване или прекратяване на мрежата;
5. приема основните насоки за дейността на мрежата.

Свикване на Общото събрание
Чл. 8. (1) Общото събрание се свиква от Координиращата организация или по искане на една трета от членовете на мрежата.
(2) Поканата за Общото събрание се изпраща по електронен път и съдържа дневен ред на въпросите, предложени за обсъждане, предложенията за решения, датата, часа и мястото за провеждане на Общото събрание и по чия инициатива то се свиква.

Приемане на решения от Общото събрание
Чл. 9. (1) Общото събрание може да заседава при присъствието на представители на повече от половината членове на мрежата. Присъстващо е и лице, с което има двустранна телефонна или друга връзка, гарантираща установяването на самоличността му и позволяваща участието му в обсъждането и вземането на решения. 
(2) Всички членове имат право на един глас.
(3) Решението на Общото събрание се приема с мнозинство от присъстващите.

Координираща организация
Чл. 10. (1) Дейността на мрежата се управлява от Координираща организация, която е член на мрежата. 
(2) До избор на нова такава от Общото събрание, Координираща организация е Свободен младежки център – Видин. 
(3) Координиращата организация има следните права и задължения:
1. представлява мрежата пред други институции и организации;
2. осигурява изпълнението на решенията на Общото събрание;
3. изпълнява задълженията, предвидени в този Меморандум (Статут).

Настоящият Меморандум (Статут) е приет от всички присъствали учредители на Учредително събрание на Регионалната мрежа за социална кохезия, състояло се на 02.04.2019 г. в гр.Крайова, Румъния.

